stanford-oval/wikipedia huggingface dataset:
Cyberpunk 2077
הוצאה לאור ושיווק > גרסאות ותיקונים

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה. הסיבה היא נדרש להוסיף את כל הטלאים שבאו אחרי טלאי 1.6.1, בניהם הטלאים 2.0 ו-2.1 הגדולים.
המשחק קיבל עד כה (נובמבר 2022) 17 טלאים שמתוכם 5 הם עיקריים. ב-11 בדצמבר 2020, יום לאחר השקת המשחק, יצא הטלאי הראשון, גרסה 1.04 שהביא תיקוני באגים רבים ותיקוני קריסות המשחק. ב-19 בדצמבר יצאה גרסה 1.05 שתיקנה בעיית יציבות קריטית במעבדי AMD Ryzen בעלי 4 ו-6 ליבות, אשר גרמה לקריסות רבות לשחקנים בעלי מעבדים מסדרה זו. ב-23 בדצמבר יצאה גרסה 1.06 שתיקנה באג קריטי בו שמירות שגודלן הגיע למעל 8MB הושחתו ולא היה ניתן לטעון שמירות אלו ובכך שחקנים רבים נאלצו להתחיל את המשחק מחדש.
ב-22 בינואר 2021 יצאה גרסה 1.1 שמהווה עדכון עיקרי ותיקנה בעיות יציבות בפלטפורמות השונות. לטלאי נילוו עוד 2 טלאים קטנים, גרסה 1.11 שיצאה ב-28 בינואר שתיקנה באג שמנע משחקנים להמשיך בעלילת המשחקים וגרסה 1.12 שיצאה ב-5 בפברואר ותיקנה בעיית אבטחה קריטית. ב-29 במרץ יצא טלאי גדול נוסף, גרסה 1.2 שהביא תיקונים רבים ופיצ'רים חדשים כמו ניתוב קרניים בזמן אמת לכרטיסי מסך של AMD ותמיכה רחבה יותר במודים. כמו כן לטלאי גם נילוו 3 טלאים קטנים, גרסה 1.21 שיצאה ב-14 באפריל, גרסה 1.22 שיצאה ב-28 באפריל וגרסה 1.23 שיצאה ב-17 ביוני אשר תיקנו באגים רבים ובעיות יציבות שונות בכלל הפלטפורמות.
ב-17 באוגוסט יצא הטלאי הגדול הבא, גרסה 1.3, שבנוסף לתיקוני באגים רבים, הביאה שינויים באיזון המשחק מבחינת רמת קושי, נזק של כלי נשק וכלכלת העולם וכן הוסיפה שלוש הרחבות קטנות כחלק מתוכנית ה-DLCים החינמיים. לטלאי נילווה עוד טלאי קטן, גרסה 1.31 שיצאה ב-14 בספטמבר והוסיפה לתקן בעיות ובאגים שנגרמו כתוצאה מהטלאי הקודם.
ב-15 בפברואר 2022 יצא הטלאי הגדול הבא, גרסה 1.5, שתיקנה באגים רבים, בעיות יציבות שונות, קריסות, הוסיפה ארבע הרחבות קטנות כחלק מתוכנית ה-DLCים החינמיים, שינתה את התנהגות הבינה המלאכותית של דמויות שאינן שחקן, שיפור חווית הנהיגה בכלי רכב שונים וכן הביאה התאמה מלאה לקונסולות המשחקים Xbox Series X/S ופלייסטיישן 5. לטלאי נילוו עוד שני טלאים קטנים, גרסה 1.5.1 שיצאה ב-28 בפברואר שתיקנה בעיות במערכת השמע של המנוע וגרסה 1.5.2 שיצאה ב-22 במרץ ותיקנה באגים נוספים.
ב-6 בספטמבר יצא הטלאי הגדול הבא, גרסה 1.6 המכונה גם "Edgerunners Update" על שם האנימה Cyberpunk: Edgerunners, שבנוסף לתיקוני באגים, הוסיפה שבע הרחבות קטנות כחלק מתוכנית ה-DLCים החינמיים, ביניהן האפשרות להעביר שמירות בין כל הפלפטורמות וכן תוכן נוסף. זהו הטלאי הגדול האחרון שיוצא לאור לקונסולות המשחקים מהדור השמיני Xbox One ופלייסטיישן 4 שכן CD Projekt RED הכריזה כי היא לא תוסיף תוכן נוסף למשחק עבור קונסולות אלו. לטלאי נילווה טלאי נוסף, גרסה 1.6.1 אשר יצאה ב-8 בנובמבר ובין השאר הוסיפה תמיכה ב-AMD FidelityFX Super Resolution 2.1 (הטכנולוגיה המתחרה ב-DLSS).
ההרחבה "Phantom Liberty" הוסיפה למשחק אזור חדש אותו השחקן יכול לחקור בחופשיות וכן עלילה חדשה המזכירה סרטי ריגול (בדומה לסרטי ג'יימס בונד). במסגרת ההרחבה, השחקן יכול לבקר בתת-המחוז "דוגטאון" ולהשלים משימות צד חדשות, לרכוש רכיבי סייבר חדשים, ובעזרת דמות חדשה בשם סונגבירד לפתוח יכולות חדשות בצ'יפ המצוי בראשו של V.
החל מעדכון 2.0, ניתן לרכוש את רוב חלקי הסייבר מכל ריפרדוק מנייט סיטי (לעומת זאת, חלק מהחלקים הם אקסקלוסיביים להרחבה) בניגוד לגרסאות הקודמות בהן ניתן היה לרכוש רכיבים ספציפיים אצל מוכרים ספציפיים.
עדכון 2.1 הוסיף למשחק מערכת מטרו עובדת בעיר וכן V יכול להזמין לביתו בני / בנות זוג לבילוי.
הרחבות

בב-9 באפריל 2020 הוכרז כי החברה תחשוף את ההרחבות אשר מיועדות לצאת למשחק, טרם יציאתו לשוק. המשחק יקבל חבילה של הרחבות קטנות בתור עדכונים חינמיים ושתי הרחבות גדולות, בדומה למה שבוצע במשחק The Witcher 3: Wild Hunt. כמו כן הוכרז כי המהדורה המוגבלת של קונסולת המשחקים Xbox One X, תכלול הרחבה חינמית. ב-27 בנובמבר 2020 דווח כי הכרזת ההרחבות למשחק תידחה למועד של אחרי יציאת המשחק ב-10 בדצמבר. בסוף קדימון ההשקה שפורסם ב-8 בדצמבר, הוצגה הודעה סודית מטעם המפתחת אשר מכריזה על תאריך השקת תוכנית ה-DLC החינמיים שנקבע ל-2021 וכן מידע נוסף על ההרחבות העתידות לצאת לאור.
הרחבות > Phantom Liberty

ההרחבה Phantom Liberty היא ההרחבה היחידה למשחק, שיצאה ב-26 בספטמבר 2023. עלילת ההרחבה מתרחשת לאחר ש-V הסתייע בוודו בויז כדי לפגוש את אלט (המשימה "Transmission"). ההרחבה מוסיפה אזור חדש לנייט סיטי בשם "Dog Town" ("עיר הכלבים"), פרבר המתואר כגטו תחת הסגר צבאי הממוקם סמוך לפסיפיקה. בנוסף, הרחבה זו חושפת את פניו האמיתיות של מר. ידיים, שעד כה נראה רק כצללית. ההרחבה מוסיפה עבודות חדשות שהשחקן יכול לבצע עבור מר. ידיים על מנת שהאחרון ייתפוס שליטה על העיר במקום השליט הנוכחי, קורט הנסן.
ביקורת

| ציונים> ציונים כללים.אתר | ציונים> ציונים כללים.ציון |
| --- | --- |
Metacritic: 86/100‏ (PC)   57/100‏ (PS4)   61/100‏ (XONE)   75/100‏ (PS5)   87/100‏ (XSXS)
OpenCritic: 76/100
ציוני סקירה
אתר: ציון
Game Informer: 9/10
Vgames: 7.5/10
GameSpot: 7/10
GamesRadar+: 5/5
GameStar: 91/100
IGN: 9/10
Jeuxvideo.com: 17/20
PC Gamer (ארצות הברית): 78/100
PC Games: 10/10
PCGamesN: 9/10
VG247: 
PCGalaxy.co.il: 6/10
ביקורת > לפני הפצה

כאשר הוכרז כי המשחק יהיה כולו מנקודת מבט של גוף ראשון, הדבר זכה לביקורות שליליות ולעיתים אף חריפות ביותר מצד קהל הגיימרים ומספר רב של אנשים רבים, בטענה כי גוף-ראשון גורם להם לבחילה, סחרחורת ואף מרגיש להם לא נוח. ב-31 באוגוסט 2018, דווח כי המשחק יישאר בגוף-ראשון אך נאמר כי מפתחי המשחק עובדים על פתרון. ב-17 ביוני 2019, מייק פונדסמית' הגן על 2077 מפני תגובות המעריצים לגבי הגוף-ראשון.
לאחר הפרק הראשון של Night City Wire ששודר ב-25 ביוני 2020, אתרי חדשות החלו לפרסם את ביקורותיהם לאחר שהמבקרים קיבלו הזדמנות לשחק ב-Cyberpunk 2077 למשך כ-4 שעות תוך כדי שהמשחק מוזרם ומשוחק על ידי ג'ויסטיק בלבד. המבקרים שיבחו רבות את המשחק ועולמו, שיבחו את גיוון הדמויות בלי שחקן הרב, את תפריט יצירת הדמויות, את עלילת המשחק שהצליחו לשחק בזמן הקצר שכלל את סיפור הרקע והפרולוג ואת גיוון הבחירות שהשחקן יכול לבצע, אך מהצד השני ביקרו את מערכת הלחימה, במיוחד בקרב חרבות, את קרבות האגרוף ואת הנסיעה בכלי הרכב שאינה מרגישה טבעית.
לאחר הפרק החמישי של Night City Wire ששודר ב-19 בנובמבר, אתרי החדשות עידכנו את ביקורתיהם כלפי המשחק, לאחר ששיחקו 16 שעות נוספות, תחת אותם תנאים. המבקרים ציינו כי דברים רבים שביקרו לרעה בביקורת הקודמת שופרו, כמו מערכת הלחימה והנסיעה, כמו כן שיבחו רבות את עלילת המשחק ואת מכניקת המשחק שנגעה בפרטים הקטנים ביותר, אך ציינו כי נתקלו בבאגים רבים, אשר לעיתים גרמו למשחק להיות בלתי שחיק לחלוטין וכי הדחייה של המשחק ב-3 שבועות אכן הייתה מוצדקת. כמו כן, ביקרו המבקרים לרעה את מערכת הקווסטים, שאינה מסודרת כראוי ולא ניתן לדעת איזה קווסט מתאים לאיזו רמה ומה השחקן מקבל בתמורה להשלמת אותו הקווסט.
המבקרת ליאנה רופרט מהאתר Game Informer ציינה כי חלקים רבים במשחק עלולים לגרום להתקפים אפילפטיים לסובלים מאפילפסיה כמו סצנות Braindance שונות ואנימציות בצבע אדום בוהק שמתחלפות במהירות. CD Projekt RED הגיבה כי היא תוסיף הודעת אזהרה נוספת, לצד ה-EULA (אנ'), על מנת להבהיר את הסכנות לחולים.
ביקורת > לאחר הפצה

המשחק זכה לביקורות מעורבות. אתר הסקירה Metacritic נתן לגרסת המחשב האישי ניקוד של 86 מתוך 100 בהתבסס על 92 ביקורות, לגרסת הפלייסטיישן 4 ניקוד של 57 מתוך 100 בהתבסס על 38 ביקורות, לגרסת ה-Xbox One ניקוד של 61 מתוך 100 בהתבסס על 16 ביקורות, לגרסת הפלייסטיישן 5 ניקוד של 75 מתוך 100 בהתבסס על 7 ביקורות, לגרסת ה-Xbox Series X/S ניקוד של 87 מתוך 100 בהתבסס על 5 ביקורות ואתר הסקירה OpenCritic נתן למשחק ניקוד של 76 מתוך 105 בהתבסס על 205 ביקורות. רוב הביקורות, אשר התבססו על כ-30–40 שעות משחק, פורסמו ב-7 בדצמבר 2020 לאחר ש-CD Projekt RED הסירה את האמברגו על פרסומם.
הביקורות שיבחו את הסיפור ואת העומק של משימות הצד, את האווירה הסוחפת של העולם ועיצובו וכן את הריענון של ז'אנר הסייברפאנק. חלק ממכניקות המשחק כמו מערכת הקראפטינג (Crafting), אופן הנסיעה בכלי הרכב והלחימה קיבלו ביקורות מעורבות. המשחק ספג ביקורת קשה על כך שהוא "אינו בשל" - באגים וגליצ'ים רבים, בעיות רבות בביצועים וחוסר בליטוש.
ביום ההשקה, המשחק שבר שיא של צפיות בפלטפורמת ההזרמה Twitch.tv עם למעלה ממיליון צופים.
ביקורת > לאחר הפצה > תקלות טכניות ומחלוקות

למרות הביקורות החיוביות הרבות שניתנו למשחק, מניית חברת CD Projekt צנחה ב-9.4% לאחר פרסום הביקורות ב-Metacritic וכן ביקורות רבות ציינו כי גרסאות הבסיס של קונסולות הדור השמיני, Xbox One ופלייסטיישן 4 סובלות מבאגים רבים, קריסות מרובות, ביצועים נמוכים וגליצ'ים שוברי משחק.
בעקבות ביצועי המשחק בקונסולות, חברת CD Projekt פרסמה התנצלות פומבית בפני השחקנים, על כך שלא חשפה את ביצועי המשחק בקונסלות אלו והחלה במבצע החזר כספי לכל המבקש. למרות זאת, שחקנים רבים נתקלו בקשיים בהליך ההחזר הכספי. החברה ציינה כי אין להם הסכם עם מיקרוסופט או סוני לגבי החזרים כספיים וכי ההחזר הכספי יבוצע על פי מדיניות החברות. ב-17 בדצמבר 2020, חברת סוני הודיעה כי היא תציע החזר כספי לכל מי שרכש באופן דיגיטלי את המשחק דרך חנות הפלייסטיישן וכן הסירה את המשחק לחלוטין מהחנות עד להודעה חדשה.
אף על פי כן, למרות הביקורת, חברת CD Projekt RED הכריזה כי עובדי החברה והמפתחים יקבלו את שכר הבונוס בכל מקרה.
ביקורת > מכירות

מספר העותקים שנמכרו בהזמנה מוקדמת (Pre-order) של Cyberpunk 2077, היה גבוה מזה של המשחק הקודם של החברה, The Witcher 3: Wild Hunt. כשליש מהעותקים בהזמנה מוקדמת שנמכרו למחשב האישי, נמכרו דרך חנות האינטרנט GOG.com אשר נמצאת בבעלות החברה. המשחק נהפך לנמכר ביותר בסין בחנות האינטרנטית סטים.
עד להשקת המשחק, נמכרו כ-8 מיליון עותקים בהזמנה מוקדמת כשמתוכם 4.72 מיליון עותקים למחשב האישי ו-3.28 מיליון עותקים לקונסולות וכן סך העותקים שנמכרו הניבו רווחים של למעלה מ-500 מיליון דולר אמריקני. בכך שבר המשחק שיא שנקבע על ידי חבילת ההרחבה Shadowlands של המשחק וורלד אוף וורקראפט שבוע קודם לכן. גרסת הפלייסטיישן 4 מכרה 104,687 עותקים פיזיים בשבוע הראשון להשקה ביפן, מה שהפך את המשחק למשחק השני הנמכר ביותר באותו השבוע בקונסולת משחקים זו ביפן. ביום ההשקה, מספר השחקנים ששיחקו דרך פלטפורמת Steam לבדה חצה את רף המיליון, משחק הווידאו לשחקן יחיד הראשון שחוצה רף זה בפלטפורמה זו. כ-4 ימים לאחר הוצאתו לאור, מכירות המשחק צנחו דרסטית עקב באגים רבים במשחק.
ב-5 באוקטובר 2023, חברת CD Projekt פרסמה כי נמכרו למעלה מ-25 מיליון עותקים של המשחק ולמעלה מ-3 מיליון עותקים של ההרחבה Phantom Liberty.
ביקורת > פרסים ומועמדויות

Cyberpunk 2077 עוד לפני יציאתו לשוק זכה מלמעלה מ-100 פרסים בכנס E3 2018. בין הפרסים - המשחק הטוב ביותר, המשחק הטוב ביותר ל-Xbox One, המשחק הטוב ביותר למחשב האישי, משחק התפקידים הטוב ביותר ובחירת האנשים במגזין IGN, משחק התפקידים הטוב ביותר והמשחק הבולט באירוע במגזין Game Informer, המשחק הטוב ביותר ב-E3 של מגזין PC Gamer והמשחק הבולט באירוע במגזין GamesRadar+. הקדימון השני למשחק נחשב לאחד מהטובים ביותר שנראו בתערוכה, אף על פי שהסופר ויליאם גיבסון, אשר הטביע את ז'אנר הסייברפאנק, אמר כי ”הטריילר של Cyberpunk 2077 נראה לי כמו GTA שעליו מולבש סגנון רטרו-עתידני של שנות ה-80.” נקודת המבט מגוף ראשון, בניגוד ל-The Witcher 3: Wild Hunt אשר השתמש בנקודת מבט מגוף שלישי, גם ספגה ביקורת. Cyberpunk 2077 היה המשחק המדובר ביותר בכנס E3 2019, שזכה בפרס הטוב ביותר ב-E3 במגזינים GamesRadar+,‏ PC Gamer,‏ Rock, Paper, Shotgun ו-Ars Technica ובפרסים הבאים: המשחק הטוב ביותר, בחירת האנשים, המשחק הטוב ביותר לפלייסטיישן 4, המשחק הטוב ביותר ל-Xbox One, המשחק הטוב ביותר למחשב האישי ומשחק התפקידים הטוב ביותר, במגזין IGN. הקדימון השלישי שובח על כך שהוא שם דגש על החשיפה של קיאנו ריבס כדמות ראשית במשחק.
לקריאה נוספת

מייק פונדסמית', קולין פיסק, וויל מוס, סקוט רוגלס, דייב בריידלנד ומייק בלום, וויל מוס, דרק קווינטנאר, מייק פונדסמית', ליסה פונדסמית', ג'נט פירסי ואד בלומה (ע), Cyberpunk 2020: The Roleplaying Game of the Dark Future, מהדורה שלישית, ברקלי, קליפורניה: R. Talsorian Games‏, 1990, Cyberpunk‏, ISBN 978-0-93727-913-7. (באנגלית) (דף הספר באתר "גוגל ספרים" ) (260 עמודים)
מייק פונדסמית', ג'יימס האט וג' גריי, ג' גריי (ע), Cyberpunk RED Jumpstart Kit, רנטון, וושינגטון: R. Talsorian Games‏, 2019, Cyberpunk‏, ISBN 978-1-95091-101-1. (באנגלית) (דף הספר באתר "גוגל ספרים" ) (50+50 עמודים)
מייק פונדסמית', ג'יימס האט, קודי פונדסמית', ג'יי פרקר, ג'. גריי, דויד אקרמן וג'יי קובץ', קרול דרנל, מישל מת'סון, ג'ש וגט ודיקסי קוצ'רן (ע), Cyberpunk Red: The Roleplaying Game of the Dark Future, רנטון, וושינגטון: R. Talsorian Games‏, 2020, Cyberpunk‏, ISBN 978-1-950911-06-6. (באנגלית) (דף הספר באתר "גוגל ספרים" ) (456 עמודים)
מרצ'ין בטיילדה, פטריק מילס ואלכס בוירט, איאן טאקר וברט ישראל (ע), The World of Cyberpunk 2077, מילווקי, אורגון: דארק הורס קומיקס, 2020, Cyberpunk‏, ISBN 978-1-50671-358-8. (באנגלית) (דף הספר באתר "גוגל ספרים" ) (192 עמודים)
Piggyback‏, ג'יימס פרייס ומת'יו דאוג'ם (ע), Cyberpunk 2077: The Complete Official Guide, לונדון: Piggyback‏, 2020, Cyberpunk‏, ISBN 978-1-91101-577-2. (באנגלית) (דף הספר באתר "גוגל ספרים" ) (480 עמודים)
ביאורים

1 2  כחלק מתוכנית התאימות לאחור הן של ה-Xbox Series X/S והן של הפלייסטיישן 5, ניתן היה לשחק בגרסה של הקונסולות של הדור הקודם ביום ההוצאה לאור. הגרסה המשופרת אשר מנצלת את מלוא היכולות של הקונסולות של הדור הבא יצאה לאור ב-15 בפברואר 2022, כעדכון חינמי.
↑  בקדימון "Postcards from Night City" הוצג כי מסך המוות של השחקן מלווה בכיתוב "Flatlined" ("שטוחקו" - סלנג של נהגי אמבולנס למוות מוחי. בהשראת "נוירומנסר") ותצוגת ממשק של קירושי אופטיקות.
↑  המדינה החופשית של צפון קליפורניה היא מדינה עצמאית נפרדת מארצות הברית, תחילה נפרדה מארצות הברית בתור מדינת קליפורניה השלמה ב-2002 ואז נפרדה מדרום קליפורניה ב-2012. נייט סיטי מתקיימת כאוטונומיה מלאה לאחר מלחמת האיחוד שהתרחשה בין ינואר 2069 ליוני 2070.
↑  הלחם של המילים צבא (Mili) וטכנולוגיה (Tech) באנגלית.
↑  השם מבוסס על חרב שקיימת במשחקי The Witcher, אף היא מבית CD Projekt RED
↑  שילוב של שמות חברות הרכב מיצובישי מוטורס (Mizu) היפנית ופגאני אוטומובילי (Tani) האיטלקית.
↑  פרודיה ל-IBM.
↑  שילוב של שמות חברות משחקי הווידאו סגה היפנית ואטארי האמריקאית.
↑  ביקום סייברפאנק, הין החדש מחליף את המטבע ין יפני ביפן.
↑  ביקום של סייברפאנק, ברית המועצות לא התפרקה.
↑  אלו שני רכיבי הסייבר היחידים שהשחקן מחויב להתקינם. את המשחק ניתן לשחק ללא התקנת רכיבי סייבר נוספים.
↑  הכוונה לחימום הצ'יפ אשר נמצא במוח, עד כדי כך שהוא נשרף והקורבן מת מוות מוחי, או "Flatline".
↑  ב-Cyberpunk 2020 מנקודה זו לא ידוע מה קרה לג'וני.
↑  בסרטון משחקיות של הדמו שהוצג ב-2018,‏ V נולד/ה ב-10 בדצמבר 2054, כלומר במקור הדמות הייתה אמורה להיות בת 22. בסרטון המשחקיות הרשמי שהוצג ב-19 בנובמבר 2020 בפרק החמישי של Night City Wire, התאריך שונה ל-10 ביוני 2049 וכך הדמות "התבגרה" להיות בת 27. החל מטלאי 2.0, התאריך שונה פעם נוספת ל-12 באוקטובר 2053 ובהתאם לכך הדמות "צוערה" לגיל 23.
↑  במשימה "Automatic Love", השחקן נכנס למועדון בובות (בית בושת בו הלקוחות יכולים לבצע כרצונם והזיכרון על הפגישה נמחק מהמוח של הזונה) בשם "Clouds" ובמהלכו השחקן מתחבר לרשת המקומית של המועדון על מנת ליצור פרופיל מותאם לקבלת "בובה" מתאימה. אם השחקן בוחר לדבר עם ה-"בובה", הוא/היא אומר/ת את שמו של V ו-V מתקן/מתקנת את ה-"בובה" ואומר/ת כי רק המשפחה והחברים הקרובים ביותר קוראים לו/לה בשמו/בשמה המלא והשאר מכנים אותו/אותה V.
↑  שמה מבוסס ככל הנראה על הכנופיה האמריקנית "כנופיית הרחוב ה-18" (אנ')
↑  התוצאה תלויה בהחלטת השחקן.
↑  השחקן יכול לבחור להשאירו כלוא, להרוג אותו בעצמו או לשחררו לחופשי
1 2 3 4  יכול להרג במהלך עסקת ה-Flatbot
↑  מדינת נבדה התנתקה מארצות הברית ב-2003.
↑  ריפר-דוק (Ripperdoc) הוא אדם העוסק בהשתלה, תיקון ושדרוג של ציוד סייבר בגוף האדם. המדריך לשחקן מתאר את המקצוע כ"שילוב של מנתח, טכנאי ואמן קעקועים"
↑  התקנים דמויי מחשב נייד ששימשו את הנטראנרים לבצע משימות האקינג במשחקי התפקידים השולחניים, בדומה ל"ערכות הדִמגוּר" מהספר "נוירומנסר".
ויקטוריוס

| --- | --- |

 מבוסס על:  iCarly 
 סוגה:  קומדיית מצבים לנוער
 יוצרים:  דן שניידר
 בימוי:  סטיב הופר 
 שחקנים:  אריאנה גרנדה ויקטוריה ג'סטיס ליאון תומאס III מאט בנט אליזבת גיליס אוון ג'וגיה דניאלה מונט
 פסקול:  Victorious – Music from the Hit TV Show, Victorious 3.0: Even More Music from the Hit TV Show, Victorious 2.0: More Music from the Hit TV Show, Victorious Cast 
 ארץ מקור:  ארצות הברית ארצות הברית
 שפות:  אנגלית
 מקום התרחשות:  לוס אנג'לס 
 מספר עונות:  4
 מספר פרקים:  60 
 תוכנית המשך:  "סאם וקאט"
 הפקה
 מפיק:  דן שניידר 
 מפיקים בפועל:  דן שניידר וורן בל רובין ויינר
 חברת הפקה:  Schneider's Bakery סוני מיוזיק אנטרטיינמנט
 הפצה:  Paramount Networks International, Sony Pictures Television, CBS מדיה ונצ'רס, Paramount Media Networks, נטפליקס, ניקלודיאון, Paramount Global Content Distribution 
 אתר צילומים:  הוליווד, קליפורניה
 מוזיקה:  דוקטור לוק
 אורך פרק:  24 דקות
 שידור
 רשת שידור:  ניקלודיאון
 תקופת שידור מקורית:  27 במרץ 2010 – 1 בפברואר 2013
 תקופת שידור בישראל:  21 באוקטובר 2010 – 25 בדצמבר 2013
 קישורים חיצוניים
 www.theslap.com
 דף התוכנית ב-IMDb
 
ויקטוריוס (באנגלית: VicTORIous; כהדגשה לשם הדמות שמככבת בסדרה, טורי וגה) היא קומדיית מצבים אמריקאית שנוצרה על ידי דן שניידר ועלתה לשידור מ-27 במרץ 2010 עד 1 בפברואר 2013 בערוץ ניקלודיאון. הדמות המרכזית בסדרה היא טורי וגה (ויקטוריה ג'סטיס). הסדרה מתמקדת בהשתלבותה בתיכון החדש שאליו היא מגיעה, אומנויות הוליווד - בית ספר לאמנויות הבמה. הסדרה שודרה לראשונה לאחר פרסי בחירת הילדים של ניקלודיאון ב-2010. הפסקול הראשון של הסדרה, Victorious, יצא ב-2 באוגוסט 2011. הסדרה זכתה בפרס תוכנית הטלוויזיה האהובה בפרסי בחירת הילדים של ניקלודיאון ב-2012 ו-2013. כמו כן, הסדרה הייתה מועמדת ארבע פעמים לפרס אמי לבידור בפריים טיים. הפסקול השני של הסדרה, Victorious 2.0, יצא ב-5 ביוני 2012.
בישראל, שידור הסדרה החל ב-21 באוקטובר 2010.
עלילה

עלילת הסדרה סובבת סביב הדמות טורי וגה, נערה מתבגרת שמתקבלת לתיכון לאומנויות הוליווד (תיכון עבור בני נוער בעלי כישרון בתחומי אומנות ההופעה). העלילה עוקבת אחרי טורי בניסיונה להשתלב באומנויות הוליווד ובמקביל מגיעה להרפתקאות ומצבים מצחיקים ופוגשת את חבריה, תלמידים בתיכון, המצטרפים אליה ועוזרים לה לאורך הדרך.
ביטול הסדרה

תאריך השידור המקורי של הפרק האחרון בסדרה ויקטוריוס היה ב-1 בפברואר 2013, מפיק הסדרה, דן שניידר הסביר כי "לכל סדרה של ניקלודיאון חיי מדף של 60 פרקים בממוצע, כך עובד הערוץ ולכן זוהי אינה החלטה יוצאת דופן שלו לבטל את הסדרה כעת".
דמויות > דמויות ראשיות

טורי וגה (ויקטוריה ג'סטיס): אחותה הצעירה, המוכשרת, היפה וטובת הלב של טרינה וגה. בשל כישרונה והמראה החיצוני שלה, נוצרת קנאה ותחרות מצד ג׳ייד.
אנדרה האריס (ליאון תומאס): החבר הטוב ביותר של טורי. בעל כישרון שירה ומנגן על פסנתר. גר עם סבתו המשוגעת. מפרגן רבות לטורי ותמיד לצידה. חבר טוב של רובי ובק.
רובי שפירו (מאט בנט): תלמיד ביישן שמסתובב עם בובת פיתום. נחשב חנון ומאוהב בקאט. ג׳ייד נוטה להעליב ולהשפיל את רובי. נוהג להסתובב עם קאט אשר נקלעים לסיטואציות מוזרות ביחד.
ג'ייד ווסט (אליזבת גיליס): נערה גותית, פופולרית ויפה אך מתנהגת ברוע כלפי כולם (מלבד אנדרה). בעלת כישרון שירה ומשחק. בת הזוג הקנאית של בק. לא בקשר טוב עם אביה. מאוימת מטורי.
קתרינה "קאט" ולנטיין (אריאנה גרנדה): אחת החברות הטובות של טורי. לא חכמה במיוחד. מוזרה, נאיבית וחיובית. בעלת שיער אדמוני. נוהגת להסתובב הרבה עם רובי. נוטה לספר סיפורים מוזרים, ברובם על אחיה הגדול והמוזר.
בק אוליבר (אוון ג'וגיה): חבר טוב של טורי. ממוצא קנדי. בחור נאה ומחוזר, מה שמעורר קנאה רבה אצל ג'ייד, בת זוגו. חבר של רובי ואנדרה. חי בקרוואן לבדו.
טרינה וגה (דניאלה מונט): אחותה הגדולה של טורי. נוטה לעצבן את הסובבים אותה. גסת רוח וללא אמפתיה לסביבתה. חסרת כישרון אשר התקבלה בטעות לבית הספר לאומנויות. נואשת להשיג בן זוג.
דמויות > דמויות משניות

סינג'ין ואן קליף (מייקל אריק רייד): תלמיד מוזר, מעניין ומעורר שאלות הלומד באומנויות הוליווד.
ארווין סייקוויץ (אריק לאנג): מורה היפי למשחק בתיכון אומנויות הוליווד.
ליין אלכסנדר (ליין נאפר): יועץ בית הספר.
דייוויד והולי וגה (ג'ים פירי וג'ניפר קארטה): הוריהם של טורי וטרינה.
שרלוט האריס (מרילין האריס): סבתו של אנדרה.
גברת לי (סוזן צ'ואנג): הבעלים של המסעדה הסינית האהובה על טורי, ווק סטאר.
סקירת הסדרה > פרקים מיוחדים

| שם | סוג הפרק | תאריך השידור הראשוני |
| --- | --- | --- |
| "להלחיץ את המלחיץ" | פרק באורך של 2 פרקים | 26 בנובמבר 2010 |
| "מסיבה של מנצחים" | פרק קרוסאובר (עם iCarly) | 11 ביוני 2011 |
| "כלואים בחו"ל" | פרק באורך של 2 פרקים | 30 ביולי 2011 |
| "טורי נהיית מפורסמת" | פרק באורך של 2 פרקים | 19 במאי 2012 |
הפקת התוכנית

פרק זה טעון עריכה. אנא תרמו לוויקיפדיה . ייתכן שתמצאו פירוט בדף השיחה. הסיבה היא: משפטים לא ברורים, חוסר במקורות וניסוחים לא טובים.
"ויקטוריוס" היא הסדרה החמישית שדן שניידר יצר עבור ניקלודיאון, אחרי "המופע של אמנדה", "דרייק וג'וש", "זואי 101" ו"iCarly". שניידר פגש את ויקטוריה ג'סטיס לראשונה בשנת 2005, כשהייתה בת שתים עשרה ונבחנה לתפקיד לולה מרטינז ב"זואי 101". לאחר שהורשם מהאווירה והמראה שלה, בחר אותה ולאחר שעבד איתה על שלושה פרקים, התקשר לניקלודיאון כדי לומר "מצאתי את הכוכבת הבאה שלכם." ג'סטיס המשיכה לשחק את לולה מרטינז בסדרה עד שנגמרה ב-2008. באותו הזמן, ערוץ דיסני, המתחרה העיקרי של ניקלודיאון, הגיע להצלחות ענקיות עם זיכיונות כמו "האנה מונטנה" ו"היי סקול מיוזיקל", שכללו בתוכם שירים מקוריים והצליחו לקבל מהמוזיקה הכנסות לא פחות גדולות מאלו שיצרו מהסדרות עצמן. ברצון "להגיע למקומות שבהם נמצאים ילדים", מנהלי ניקלודיאון פנו לשניידר וביקשו ממנו ליצור תוכנית עבור הערוץ שתהיה מבוססת על מוזיקה. בסביבות הסיום של "זואי 101", ג'סטיס זומנה לפגישה עם שניידר בה הם ישוחחו על סדרה אפשרית בה היא תככב. "ויקטוריוס" הייתה התוכנית הראשונה שהושקה בניקלודיאון בעשור של 2010. אמנם הפרק הראשון של "ביג טיים ראש" הושק כחודשיים לפניה, אך הפרק הראשון המקורי הושק עוד ב-2009.
ב-13 באוגוסט 2008, ניקלודיאון הודיעו שג'סטיס חתמה על הסכם "כישרון מלא ומוזיקה" עם החברה והסכימה לככב בקומדיה-מוזיקלית חסרת שם (לימים אלו) שתעסוק במתבגרת המגיעה לתיכון לאומנויות במה. בזמן שהחלו לעבוד על פיתוח התוכנית, שניידר אמר כי "אפילו שזה היה יותר נחמד אם ילדים היו רוצים יותר להיות מורים ועובדים סוציאליים במקום סלבריטאים, לפחות בוויקטוריוס יראו עולם בו כולם עובדים על הכישרון שלהם". הפקות ניקלודיאון וקולומביה\אפיק לייבל גרופ השייכת לסוני מיוזיק אנטרטיינמנט הסכימו לסייע בהפקת הסדרה כשיתוף פעולה על מנת לפתח כישרון ולהשיק את המוזיקה שלהם.
ג'רי טריינור, פרז הילטון, ג'וש פק, קשה, נייתן קרס, דרייק בל, מירנדה סינגס וג'נט מקארדי הופיעו בסדרה בתור ניצבים או הופעת אורח.
העונה הראשונה של הסדרה החלה את צילומיה ב-5 באוקטובר 2009 וסיימה את צילומיה ב-14 באפריל 2010. במשך צילומים אלו הופקו 20 פרקים. הצילומים לעונה השנייה החלו ב-4 באוקטובר 2010 והסתיימו ב-23 בפברואר 2011. באוגוסט 2011, ג'סטיס אישרה שבקרוב הצילומים לעונה השלישית יחלו. כעבור חודשיים, ב-3 באוקטובר 2011 החלו לצלם את העונה. בתוכנית "7 סודות עם ויקטוריה ג'סטיס", ג'סטיס פירטה על לוח הזמנים השבועי של ההפקה וצוות השחקנים: התסריטים מודפסים בימי ראשון, בימי שני ושלישי צוות השחקנים עובר עליהם בקריאה מסביב לשולחן, בימים רביעי, חמישי, שישי ושבת הפרקים מצולמים ובימי ראשון הם צופים בפרקים שמופצים בעונה הנוכחית שמשודרת בימים ההם.
ג'סטיס סיפרה למגזין M באוגוסט 2012 ש"אנחנו לא הולכים לעשות עונה רביעית, זאת הפעם הראשונה שאני מדברת על זה. רק לפני כמה ימים גיליתי את זה. זה עצוב כי אני עם ניקלודיאון מאז שאני בת 12 וצוות השחקנים של ויקטוריוס הפך למשפחה שלי. בילינו הרבה זמן ביחד ונקשרנו אחד לשני על בטוח - אני אזכר בחוויה בחיבה רבה. זה קצת עושה הלם וקצת מר, אבל בסופו של דבר אולי זה לא דבר כזה נוראי - כולנו רוצים לעשות משהו משלנו ולהמשיך לגדול". באמריקה העונה השלישית חולקה לשניים, כך שבחישוב כולל ישנן 4 עונות.
הפקת התוכנית > ליהוק

חלק מהשחקנים בוויקטוריוס הופיעו בתוכניות של ניקלודיאון או במחזות ברודוויי לפני השתתפותם בוויקטוריוס. בנוסף לזואי 101, ויקטוריה ג'סטיס הופיעה ב"iCarly" בפרק ספיישל "אני נלחמת בשלבי מרקס" בתור שלבי מרקס, בטרו ג'קסון, בלהקת האחים העירומים, ובThe Troop. יתרה מזאת היא גם שיחקה עם אוון ג'וגיה בסרט הטלוויזיוני של ניקלודיאון "!Spectacular". דניאלה מונט הופיעה ב"זואי 101" בשלושה פרקים שונים בתור ריבקה מרטין, בתור טוטי בסרט הטלוויזיוני של ניקלודיאון "קסם של הורים – הסרט: טימי טרנר, תתבגר!", בפרק "אקדמיית כוכב בוקר" בסדרה "Supah Ninjas" השייכת לניקלודיאון גם היא ובסרט הטלוויזיוני השני של פרד ששודר בניקלודיאון, בתור ברת'ה. לאון ת'ומאס הופיע לא רק ב"iCarly" בפרק "אני מצילה את הטלוויזיה" בתור הרפר ובלהקת האחים העירומים אלא גם במחזות מוזיקליים כמו "מלך האריות", "הצבע הסגול", "קרולין, או שינוי" ובסרט ריקוד לאור ירח. אליזבת גיליס ואריאנה גרנדה שיחקו במחזה 13.
הפקת התוכנית > סטים

הסדרה מצולמת באולפני Nickelodeon On Sunset שברחוב Sunset Boulevard בהוליווד.
התמונות של חזיתו של בית הספר המוצגות בסדרה הן תמונות של תיכון ברבנק שבברבנק שנערכו באופן דיגיטלי. אזור הארוחות של התיכון הוא האזור האחורי של האולפנים מבחוץ שלידו קיים מגרש חניה.